การติดตั้ง XAMPP สำหรับจำลองเครื่องคอมเราเป็น Web Server

วิดีโอนี้ ผมสอนการติดตั้ง XAMPP บน Windows ซึ่ง XAMPP เป็นโปรแกรมที่ช่วยจำลองเครื่องคอมของเราให้กลายเป็น Web Server เพื่อรองรับการทำงานของโปรแกรมหรือ Web Application ที่เขียนขึ้นด้วยภาษา PHP อย่าง WordPress รวมถึง Workshop การทำเว็บต่าง ๆ ที่ผมจะนำเสนอต่อไป แน่นอนว่ามีการประยุกต์ใช้ภาษา PHP รวมอยู่ด้วย

เหตุผลที่ให้ติดตั้ง XAMPP เพราะตัวโปรแกรมมีการอัพเดท Version ใหม่อยู่ตลอดเวลา เพื่อรองรับความสามารถของ Web Application ใหม่ ๆ ที่เพิ่มมากขึ้น นอกจากนี้ XAMPP ยังสามารถนำไปติดตั้งได้บนหลาย Platform ไม่ว่าจะเป็น Windows, Linux หรือ OS X ของ Mac

ภายใน XAMPP จะรวมซอฟต์แวร์ต่าง ๆ เข้าไว้ด้วยกัน ซอฟต์แวร์หลัก ๆ ที่เราควรรู้จักมีดังนี้

Apache ใช้จำลองเครื่องเราเป็น Web Server

PHP ใช้ในการ compile ไฟล์เว็บที่เขียนขึ้นด้วยภาษา PHP

MySQL ตัวฐานข้อมูล

phpMyAdmin ใช้จัดการฐานข้อมูล ผ่านทางเว็บบราวเซอร์

ใครยังไม่รู้จะเริ่มต้นยังไง เปิดเว็บบราวเซอร์ของคุณ แล้วมาลุยกับผมเลยครับ